Raphaël Bischoffsheim

Raphaël-Louis BISCHOFFSHEIM (naskiĝis la 22-an de julio 1823 en Amsterdamo, mortis la 20-an de majo 1906 en Parizo) estis franca bankisto, politikisto kaj mecenato de nederlanda deveno. Li ricevis la francan naciecon en 1880.

 Vivo 
Raphaël-Louis Bischoffsheim naskiĝis en 1823 de la  nederlanda bankisto Louis Raphaël Bischoffsheim kaj de Amalia Goldschmidt. En 1842 lia patro sendis lin en Parizon por studi ĉe la École Centrale des Arts et Manufactures de Paris. Post lernado, li enpostiĝis kiel inspektisto de la fervoja linio de la Nordo de Italio, kiu estis posedaĵo de lia patro. Li tenis tiun postenon ĝis 1973.

En 1850 lia tuta familio transloĝiĝis en Parizon kie lia patro malfermis filion de sia banko. La , Raphaël-Louis Bischoffsheim estis iniciatinto de la Francia-Egiptia Banko, kiu havis poste aliajn kontribuintojn kiel Hermann Raffalovitch kaj Jacques de Gunzbourg.

Li batalis en 1870 por defendi Parizon en la Batalo de Champigny kaj ricevis la francan naciecon en 1880.Bischoffsheim Raphaël-Louis ; artikolo de Claire Zalc en Dictionnaire des étrangers qui ont fait la France (Pascal Ory)' 

Li sukcedis kiel direktoro de la banka grupo de sia patro post ties morto (). La sama jaro, li komisiis la arĥkitekturiston Charles Garnier por konstrui vilaon en Bordighera : la Vilaon Bischoffsheim, kiu estis finita en 1875. Raphaël-Louis Bischoffsheim komencis investi por plibonigi la urbon ; pasiita pri astronomio, li havis projekton konstruigi astronomian observatorion sur la Monto Bégo, bedaŭrinde la municipo estis malakceptema kontraŭ lia propono. Bischoffsheim, kiu jam havis problemojn pri mono pruntedonita al la urbo por plibonigi la Via Romana, decidis turni sian intereson al Francio.

La intereso por astronomio jam emigis lin investi en la observatorio de Parizo, tiu de la parko Montsouris kaj de la Pic du Midi de Bigorre ; kiam la municipo de Bordighera rifuzis lia projekton, Raphaël-Louis Bischoffsheim konstruigis observatorion en Nico sur la Monto Gros kaj provizis ĝin per plej modernaj instrumentoj. La observatorio malfermiĝis en oktobro 1887.

 Politika kariero 
Raphaël-Louis Bischoffsheim estis elektita deputito de Alpes-Maritimes en 1881 delegito de Nico-Kamparo ; posteno, kiun li gardis ĝis 1885. Por sia dua mandato (1889-1906), li reprezentis Nicon-Urbon kaj por sia tria mandato li sidis en la nomo de la elektodistrikto de Puget-Théniers.

Ano de la Respublika Unio (centro-maldekstro), li subtenis la respublikajn ministrejojn de Jules Ferry kaj Léon Gambetta.

 Honoroj 
Pro sia kunlaboro al la scienco, Bischoffsheim ricevis la  en 1886 kaj, dum la Universala Ekspozicio de Parizo de 1889, du ormedalojn : unu pro la observatorio de Nico, la alia pro la profesia lernejo de Bulvardo Bourdon en Parizo.

Li estis elektita libra ano de la Akademio de Sciencoj de Francio la .Listo de la anoj de la Akademio de Sciencoj kaj eksterlandaj asociitaj astronomoj aŭ plenumintoj de gravaj laboroj por astronomio, el la paĝaro de la Académie des sciences 

La historia kupolo de la Observatorio de Nico estis nomita "Kupolo Bischoffsheim"La Coupole Bischoffsheim, el la paĝaro de la Observatoire de la Côte d'Azur  

La asteroido 708 Raphaela estis nomita en lia honoro.Dictionary of Minor Planet Names de Lutz D. Schmadel, paĝo 108 

 Notoj kaj referencoj 


 Eksteraj ligiloj 

  Raphaël-Louis Bischoffsheim : mallonga biografio el la paĝaro de Sociétés savantes de France
  Raphaël Bischoffsheim inter aferismo kaj filantropio ... el Cahiers de la Méditerranée
  Bischoffsheim Raphaël-Louis el Jewish Encyclopedia
  Raphaël Bischoffsheim, nekrologo, el Le Génie Civil, n° 125 2-a de junio 1906

Kategorio:Mecenatoj
Kategorio:Francaj bankistoj
Kategorio:Nederlandaj bankistoj
Kategorio:Deputitoj de Alpes-Maritimes
Kategorio:Membroj de la franca Akademio de Sciencoj
Kategorio:Kavaliroj de la Honora Legio